sa ano'paano man ang kapasyahan mo, ay ipinamamanhik ko sa iyong sagutin mo lamang ang napalawig na liham na ito, kapagkarakang mabasa mo na, upang sa ganya'mapagtalastas ko kung ako ay totohanan na ngang sawi sa mata ng kapisanan, at kung ikaw nama'sadyang may marangal na budhing tangi at ibangiba sa karamihan ng mga lalaking paris mo. di mo kaya ako hahabagin? salamat kung gayon. naghihintay ng boong lungkot, . matapos lagdaan ng nanginginig na mga kamay ng mestisa ang mahabang kalatas na ito, ay minsan pang ibinaling sa dakong puno ang kanyang mga namumugtong mata at muli pang pinaraanan ng masiyasip na pagbasa, bago nagbitiw ng isang pahimutok na buntonghiningang kinalalangkapan ng di masukatang sukal ng loob. nahahabilin sa sulat na ito ang lahat kong pagasa, ang nanghihingapos niyang wika, kapag nabigo pa ako rito ay tapos na sa akin ang lahat.